Diari Oficial de la Generalitat Valenciana


Sumari del DOGV 9329, del 02-05-2022 (2022/3475)

RESOLUCIÓ de 19 d'abril de 2022, de la Direcció General de Formació Professional i Ensenyaments de Règim Especial, per la qual es resol la convocatòria per a autoritzar el Programa de coordinació horària dirigit a l'alumnat que cursa simultàniament els ensenyaments professionals de Música i/o Dansa i l'Educació Secundària per al curs 2022-2023.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9329

Data del DOGV
:   02-05-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/3475


Data del document
:   19-04-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 19 d'abril de 2022, de la Direcció General de Formació Professional i Ensenyaments de Règim Especial, per la qual es resol la convocatòria per a autoritzar el Programa de coordinació horària dirigit a l'alumnat que cursa simultàniament els ensenyaments professionals de Música i/o Dansa i l'Educació Secundària per al curs 2022-2023. [2022/3475]  
Amb la finalitat de compatibilitzar l'horari de l'alumnat que simultanieja els ensenyaments de règim general i els ensenyaments de Música i/o Dansa de règim especial, en el marc del que disposa l'Ordre 5/2017, de 6 de febrer, de la Conselleria d'Educació, Investigació, Cultura i Esport, per la qual es regula el programa denominat Coordinació horària dirigit a l'alumnat que cursa simultàniament els ensenyaments professionals de Música i/o Dansa i l'Educació Secundària (DOGV 7981, 16.02.2017), s'ha publicat la Resolució de 20 de gener de 2022, de la Direcció General de Formació Professional i Ensenyaments de Règim Especial, per la qual es convoca el Programa de coordinació horària dirigit a l'alumnat que cursa simultàniament els ensenyaments professionals de Música o Dansa i l'Educació Secundària per al curs acadèmic 2022-2023 (DOGV 9266, 28.01.2022).  
Atés que els centres de règim general i especial que es detallen en l'annex d'aquesta resolució sol·liciten desenvolupar el Programa de coordinació horària per al curs 2022-2023.  
Revisats els projectes dels centres per la comissió de valoració del Programa de coordinació horària, convocada segons disposa l'article 6 de l'Ordre 5/2017, de 6 de febrer. Finalitzat el termini d'al·legacions a la publicació del llistat provisional de centres participants en el programa de coordinació horària per al curs 2022-2023, i estudiades les propostes i justificacions per afavorir la participació de l'alumnat en l'esmentat programa.  
Per tot això, la Direcció General de Formació Professional i Ensenyaments de Règim Especial, en l'exercici de les facultats delegades pel conseller d'Educació, Cultura i Esport en la disposició addicional primera de l'Ordre 5/2017, i en virtut de les competències que li atribueix el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, i l'Ordre 9/2021, de 7 de maig, de la Conselleria d'Educació, Cultura i Esport, de desplegament del Reglament orgànic i funcional de la Conselleria d'Educació, Cultura i Esport, que atorga al director general de Formació Professional i Ensenyaments de Règim Especial la facultat de dictar resolucions en assumptes de la seua competència, vista la proposta de la comissió de valoració del Programa de coordinació horària, resol:  
  
Únic. Sol·licituds autoritzades per a desenvolupar el Programa de coordinació horària  
Autoritzar, per al curs escolar 2022-2023, el Programa de coordinació horària dirigit a l'alumnat que cursa simultàniament els ensenyaments professionals de Música i/o Dansa i l'Educació Secundària, per als centres que figuren en l'annex únic d'aquesta resolució.  
Aquesta resolució produirà efecte l'endemà de la publicació en el Diari Oficial de la Generalitat Valenciana. De conformitat amb el que estableixen els articles 112, 115 i 119 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar, potestativament, un recurs de reposició o directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació, Cultura i Esport en el termini d'un mes a comptar des de l'endemà de ser publicada.  
b) El recurs contenciós administratiu haurà de formalitzar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de ser publicada.  
  
València, 19 d'abril de 2022.- El director general de Formació Professional i Ensenyaments de Règim Especial: Manuel Gomicia Giménez.